b'\n_START_ARTICLE_\nStarorimska civilizacija\n_START_PARAGRAPH_\nStarorimska civilizacija je zgodovina razvoja anti\xc4\x8dnega Rima in njegove dr\xc5\xbeavne ureditve od leta 753 pr. n. \xc5\xa1t. do leta 1453 n. \xc5\xa1t. V tem obdobju se je dr\xc5\xbeava razvila iz primitivne naselbine v najob\xc5\xa1irnej\xc5\xa1o vladavino svoje dobe in nato v mno\xc5\xbeico manj\xc5\xa1ih dr\xc5\xbeav, iz katerih izhajajo dana\xc5\xa1nja Evropa in sredozemske de\xc5\xbeele.\n_START_SECTION_\nLegendarni nastanek\n_START_PARAGRAPH_\nPo tradiciji je prvotno naselje na\xc4\x8drtno ustanovil Romul dne 21. aprila leta 753 pr. n. \xc5\xa1t. Ta datum je dolo\xc4\x8dil zgodovinar Varon s pomo\xc4\x8djo podatkov matematika Taruncija, ki jih je pridobil s preu\xc4\x8ditvijo horoskopa, \xc4\x8ceprav sta Cicero in Plutarh menila, da je postopek silno ekstravaganten, se je datum vklju\xc4\x8dil v legendo. Arheolo\xc5\xa1ke iznajdbe vsekakor potrjujejo nastanek ve\xc4\x8djega naselja na tem ozemlju pribli\xc5\xbeno v tem obdobju.\n_START_SECTION_\nSrednji vek\n_START_PARAGRAPH_\nZ odpravo centralne oblasti je po biv\xc5\xa1em cesarstvu zavladala anarhija, kjer so se vsi borili proti vsem. Razpad dr\xc5\xbeavne organizacije je prekinil centralizirano upravo in prekomorsko trgovino, kar je najhuje zadelo osrednje predele dr\xc5\xbeave, medtem ko so se obrobne de\xc5\xbeele biv\xc5\xa1ega cesarstva povrnile v \xc5\xbeivljenje pred rimsko kolonizacijo. Zato se zgodovina srednjeve\xc5\xa1kega propadanje omejuje na dogajanja na Apeninskem polotoku, kjer so se v politi\xc4\x8dnem smislu uveljavili nad mno\xc5\xbeico dr\xc5\xbeavic predvsem Pape\xc5\xa1ka dr\xc5\xbeava in Bene\xc5\xa1ka republika, na jugu Sicilsko kraljestvo in Neapeljsko kraljestvo. Obdobje ne predstavlja konca ali izginotja starorimske civilizacije, temve\xc4\x8d njeno zlitje z ostalimi evropskimi kulturami, predvsem z germansko. Zaklju\xc4\x8di se z nastopom novega veka (odkritje Amerike 1492) in renesanse.'